cyanic-selkie/wikianc huggingface dataset:
Հոնդուրասցիներ
Վերաբնակեցում և դինամիկա
Իսպանացիները Հոնդուրաս մտնելով (Գվատեմալայից) 16-րդ դարի 30-ական թվականներից սկսեցին միախառնվել հնդկացիների հետ։ Նույն դարի վերջից սկսվեց Գվատեմալայից գաղթած իսպանալեզու մետիսների տարաբնակեցումը։ Եկվորները հիմնականում բնակություն են հաստատում հարավ-արևմուտքում և դառնում ներկայիս հոնդուրասցիների միջուկը։ Ներկայումս լադինոները ապրում են ամենուր, և  մեծամասնություն են կազմում Հոնդուրասի բոլոր դեպարտամենտներում, բացառությամբ երկուսի,  Ինտիբուկայի, որտեղ  գերակշռում են հնդկացիները, և Իսլաս-դե- լա- Բայյայի (Կարիբյան ծովի կղզիներում), որտեղ բնակչության մեծ մասը կազմում են Վեստ Ինդիայից ներգաղթյալները։  Ավելի քան կեսը հնդկացիների կեսից ավելին, այդ թվում  լենկերի զգալի մասը ապրում են երկրի հարավ-արևմուտքում։ Ինտիբուկա դեպարտամենտում նրանք կազմում են բնակչության կեսից  ավելին, իսկ Լա Պաս դեպարտամենտում, 1/5-ը։ Լենկից արևելք ապրում են պայաները և խիկակները, Կարիբյան ծովափին բնակվում են միսկիտոները, իսկ ծովից մի քիչ ավելի հեռու,  սումոները։ Գվատեմալայի հետ սահմանի վրա կան չորտիների բնակավայրեր և մայաների ոչ մեծ խմբեր։ Ռիո Տինտո գետից հյուսիս ծովափի երկանքով և ծովալճակներում, տարածված են գարիֆները։ Այստեղ կարիբյան ծովափին, հատկապես մոտակա կղզիներում բնակվում են Աֆրիկայից, Յամայկայից և Վեստ Ինդիայի որոշ կղզիներից բերված Սևամորթներ և մուլատներ։ Կարիբյան ծովափին բնակվում են Հոնդուրասում ապրող գվատեմալցիների, նիկարագուացիների և սալվադորցիների  հիմնական մասը։ Բնակչության միջին խտությունը երկրում կազմում է 63 մարդ մեկ քառակուսի կիլոմետրի վրա։ Հատկապես խիտ են բնակեցված ծովափնյա շրջանները, որտեղ զարգացած է պլանտացիոն տնտեսությունը և երկրի արևմուտքի ու կենտրոնի լեռնային հովիտները։ Բնակչության առավել ցածր խտությունը բնորոշ է  Գրասիաս-ա-Դիոս արևելյան դեպարտամենտին։ Բնակչության ներքին տեղաշարժերը մեծ չեն, միայն նկատվում են գյուղական շրջաններից հոսքեր դեպի քաղաք։ Արտաքին տեղաշարժերը կրում են ինտենսիվ բնույթ, բայց ընդհանուր առմամբ երկրից ելքերը համարյա հավասար են մուտքերին։ Հոնդուրասին բնորոշ է բնակչության բարձր բնական աճը, որը չի իջնում հազար մարդու հաշվով տարեկան 30 մարդուց, իսկ երբեմն հասնում է 35-ից 38 մարդու։ Այսպես, միայն 1950 թվականից մինչև 1983 թվականը երկրի բնակչության թիվը աճել է 3 անգամ, իսկ քաղաքային բնակչությունը, 6,2 անգամ։
Լեզուներ և կրոն
Պետական լեզուն երկրում համարվում է իսպաներենը, որին տիրապետում է բնակչության մեծամասնությունը։ Սևամորթների և մուլատների մեջ գերակշռում է անգլերեն լեզվի տեղական բարբառը, որը համալրված է իսպանական և հնդկացիական բառերով։ Գարիֆների զգալի մասը խոսում է անգլերենի վեստ հնդկական բարբառով, գարիֆների ոչ մեծ խմբեր օգտագործում են տարբեր հնդկացիական լեզուներ։ Լենկաները և առանձին հնդկացիական ժողովուրդներ պահպանել են իրենց մայրենի լեզուն, չնայած գիտեն նաև իսպաներեն։ Հոնդուրասի բնակչության զգալի մասը կաթոլիկներ են։ Գարիֆները, սևամորթները և մուլատները հիմնականում բողոքական են, գլխավորապես անգլիականներ և մեթոդիստներ։
Ծանոթագրություններ
Կատեգորիա:Հոնդուրասի բնակչություն Կատեգորիա:Ռոմանական ազգեր Կատեգորիա:Հոնդուրասցիներ
Այռիս Էպֆել
Այռիս Էպֆել (Iris Apfel, ), ամերիկացի հայտնի գործարար, ինտերիեր ձևավորող, նորաձևության պատկերակ։
Վաղ կյանքը
Այռիս Էպֆելը ծնվել է 1921 թվականի օգոստոսի 29-ին Աստորիայում, (Քուինս, (Նյու Յորք)։  Էպֆելը Սամուել Բեռռլիի միակ երեխան է, ում ընտանիքը ապակի և հայելի արտադրող բիզնեսի սեփականատեր էր, իսկ նրա ռուսական ծննդով կինը՝ Սադին ուներ նորաձևության խանութ։ Երկուսն էլ հրեա էին ։ Այռիս էպֆելը սովորել է  Նյու Յորքի համալսարանի արվեստի պատմության բաժնում և հաճախել է Վիսկոնսինի համալսարանին կից արվեստի դպրոց ։
Կարիերա
Որպես երիտասարդ կին, Էպֆելը աշխատել է Women's Wear Daily իմիջ կենտրոնում և եղել է Էլիանոր Ջոնսոնի  համար որպես ինտերիեր ձևավորող։  Նա նաև նկարիչ Ռոբերտ Գուդմենի օգնականն էր ։ 1948 թվականի փետրվարի 22- ին ամուսնացել է Կառլ Էպֆելի հետ (1914 - 2015 ) : Երկու տարի անց նրանք գործարկեցին տեքստիլային գործվածքների արտադրամաս և այն ղեկավարեցին մինչև իրենց թոշակի անցնելը՝ 1992 թվականը։  Այռիս Ապֆելը մասնակցել է Սպիտակ տան ձևավորման վերականգնման նախագծերին ինն նախագահների կառավարման շրջանում՝ Թրումանի, Էյզենհաուերի, Քենեդու, Ջոնսոն, Նիքսոնի, Ֆորդի, Քարթերի, Ռեյգան և Քլինթոնի։ Չնայած ընտանեկան բիզնեսին զույգը սկսեց ճանապարհորդել աշխարհի շուրջ, որի ժամանակ գնում էր ոչ արևմտյան, արտասովոր հագուստներ։ Նա տրամադրում  էր այս զգեստներն իր հաճախորդներին բարձր հասարակարգի խնջույքներին մասնակցելու ժամանակ հագնելու համար ։ 2016 թվականին նա ավստրալիական Blue Illusion ապրանքանիշի խորհրդանիշն էր ։
Թանգարանային անցյալի վերաբերյալ
2005 թվականի սեպտեմբերի 13-ին Նյու Յորքի Մետրոպոլիտեն արվեստի թանգարանին կից The Costume Institute-ում կազմակերպվեց ցուցահանդես Այռիս Էպֆելի ոճի մասին։ Ցուցահանդեսի վերնագիրը «Հազվադեպ Թռչուն»  (Rare Bird) էր։ Կենսակերպի և ոճի պատմության թանգարանը Ֆլորիդայում  ստեղծում է տուն, որը կծառայի որպես պատկերասրահ Այռիս Էպֆելի հագուստների, աքսեսուարների և կահույքի համար։
Վավերագրություն
Այռիս Էպֆելը Ալբերտ Մայսլեսի կողմից պատրաստված Iris ֆիլմի գլխավոր հերոսուհին է. ։ Ֆիլմը ցուցադրվել է 2014 թվականի հոկտեմբերին Նյու Յորքի ֆիլմերի փառատոնի ժամանակ։ Այռիսը նաև նկարահանվել է «Եթե դու կադրի մեջ չես կեր նախաճաշ» (If You’re Not In the Obit, Eat Breakfast) վավերագրական ֆիլմում, որն էկրան է բարձրացել 2017 թվականին   ։
Պարգևատրումները
Այռիս Էպֆելին հանձնվեց մրցանակ Կանայք միասին նախագծի տնօրենների խորհրդի և բելառուսական բյուրոյի անդամ Մալյու Էդվարս Հուրլիի և Բրյուսելում ՄԱԿ-ի կենտրոնակայանում Իսպանիայի ներկայացուցիչ Կարլոս Հեմինեզի կողմից։
Անձնական կյանք
2015 թվականի օգոստոսի 1-ին, իր 101-րդ տարեդարձից 3 օր առաջ Այռիս Էպֆել ամուսինը մահացավ։ Նրանք համատեղ ապրել են 67 տարի ։
Ծանոթագրություններ
Կատեգորիա:Նյու Յորքի համալսարանի շրջանավարտներ
Վինթերիդեն
Վինթերիդեն (Winterrieden), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 891 մարդ (դեկտեմբերի 31, 2010) ։ Զբաղեցնում է 9,79 կմ² մակերես։ Պաշտոնական կոդ՝ 09 7 78 203։
Արտաքին հղումներ
Կատեգորիա:Գերմանիայի բնակավայրեր
Հաջինի շրջան
Հաջինի շրջան, (ناحية هجين) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Աբու Քամալի գավառի 4 շրջաններից մեկը։
Վարչական կենտրոնն է Հաջին քաղաքը։ 2004 թվականի մարդահամարի տվյալներով շրջանը ունի 97 870 բնակչություն ։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 3 գյուղեր և ավաններ՝
Ծանոթագրություններ
Կատեգորիա:Սիրիայի շրջաններ Կատեգորիա:Աբու Քամալի գավառ
Ջոնի Տորրիո
Ջոնի Դո նատո Տորրիո (John Donato Torrio, ի ծնե անունը՝ Դոնատո Տորիո, Giovanni Torrio, հայտնի է նաև որպես Հայր Ջոնի («Papa Johnny»), «Աղվես» (The Fox) , ), իտալաամերիկացի գանգստեր, օգնել է ստեղծել հանցավոր կայսրություն, որը հայտնի է որպես Չիկագոյի կազմակերպություն 1920-ականներին, որը հետագայում ժառանգել է նրա հովանավորյալ Ալ Կապոնեն  ։ Նա առաջ է քաշել Ազգային հանցագործությունների սինդիկատի գաղափարը 1930 թվականին, այնուհետև դարձել է Ջենովեզե ընտանիքի ոչ պաշտոնական խորհրդատուն։
Վաղ մանկություն
Տորրիոն ծնվել է 1882 թվականի հունվարի 20-ին Հարավային Իտալիայում, սակայն ծննդավայրը ստույգ հայտնի չէ։ Որպես այդպիսին տարբեր աղբյուրներում նշվում են Նեապոլը, Ամալֆին (Կամպանիա) , Օրսարա դի Պուլիան (Ապուլիա) և Իրսինան (Բազիլիկատա) ։ Հայրը, որ երկաթուղային աշխատող էր, մահացել է, երբ Տորրիոն երկու տարեկան էր, իսկ այրի մայրը 1884 թվականի դեկտեմբերին որդու հետ արտագաղթել է Նյու Յորք և հետագայում նորից է ամուսնացել։
Երիտասարդ Ջոնն սկզբում աշխատել է որպես դռնապան Մանհեթենում։ Նույն ժամանակահատվածում նա միացել է փողոցային հանցախմբին և իր խելքի շնորհիվ շուտով դարձել է նրանց առաջնորդը։ Որոշ ժամանակ անց նրան հաջողվել է խնայել բավականին գումար և բացել բիլիարդի սրահ իր հանցախմբի համար, որի անվան ներքո կազմակերպել է տարբեր մոլեխաղեր և զբաղվել վաշխառությամբ։ Իր խորաթափանցությամբ և խորամանկության շնորհիվ Տորրիոն առանձնացել է Նյու Յորքի հանցագործների շրջանում, արդյունքում արժանացել է Պոլ Քելիի (Paolo Antonio Vaccarelli) ուշադրությանը, որը հանրահայտ Հինգ անկյուն խմբավորման (Five Points Gang) առաջնորդն էր։ Ջիմմի «Շիվա» Դե Ստեֆանոն, Գլեյստեր «Մեծ» Վան Դաննին և Ալ Կապոնեն, որոնք աշխատում էին Քելլիի ակումբում, հիանում էին Տորրիոյի հնարամտությամբ (այդ որակի համար նա հետագայում ստացել է «Աղվես» մականունը)։ Տորրիոն ինքը բարձր է գնահատել Քելլիին նրա հայացքների և կազմակերպված հանցավորության մշակույթի մասին գիտելիքների համար. Քելլին պնդում էր, որ երիտասարդը պետք է պահպանողականորեն հագնվի, լկտի չլինի, ստեղծի մի որևէ օրինական բիզնես՝ իր հանցավոր գործունեությունը քողարկելու համար։ Այդ ընթացքում Տորրիոյի առած դասերը նրա հետ մնացել են իր հանցավոր գործունեության ողջ ընթացքում։
Տորրիոյի հանցախումբը զբաղվել է օրինական բիզնեսով, բայց նրանց եկամտի հիմնական աղբյուրներն էին մոլեխաղերը, արշավագրազը, վաշխառությունը, մեքենաների գողությունների կազմակերպումը, մարմնավաճառությունը և թմրանյութերի վաճառքը։ Կապոնեն և Դե Ստեֆանոն եղել են «Յունիորսի» («Juniors») անդամ և շուտով միացել են «Հինգ անկյուններ» խմբավորմանը ։ Ի վերջո, Տորրիոն Ալ Կապոնեին և նրա ընկեր Ջիմմի Շիվա Դե Ստեֆանոյին աշխատանքի է ընդունել որպես բարմեն Բրուքլինում՝ Քոնի Այլենդում գտնվող «Հովարդ Ինն» («Harvard Inn»)  բարում, որը պատկանում էր Տորրիոյի գործընկեր Ֆրանչեսկո Յոայլիին (անգլ.՝ Francesco Ioele), որը հայտնի էր որպես Ֆրենկի Եյլ (անգլ.՝ Frankie Yale) ։
Կոլոսիմոյի սպանություն
1918 թվականին Եյլը կապ է հաստատել Տորրիոյի հետ և նրան հրավիրել է տեղափոխվել Չիկագո՝ իր հետ տանելով Ալ Կապոնեին և Ջիմմի «Շիվա» դե Ստեֆանոյին, որոնց սպառնում էր բանտարկություն։ Կապոնեին անհրաժեշտ էր խուսափել Նյու Յորքի սպանության գործի քննությունից, ինչպես նաև կարգավորել իր գործերը։ Կապոնեի մանկության ընկերը Դե Ստեֆանոն չի ընդունել Չիկագո գնալու առաջարկը ու 1919 թվականին ձերբակալվել է և ուղարկվել Սինգ Սինգ բանտ (Նյու Յորք)։ Կապոնեն ընդունել է Տորրիոյի առաջարկը և գնացել Չիկագո։ Այնտեղ Կապոնեն սկսել է աշխատել որպես դռնապան Տորրիոյի հասարակաց տներից մեկում և շուտով դարձել է ստորաբաժանումներից մեկի` Չորս երկյակի մենեջեր։ Մեկ տարի անց ուժի մեջ է մտել «չոր օրենքը»՝ անօրինական դարձնելով ալկոհոլի ամբողջ արտադրությանը, դրա գնումն ու վաճառքը։ Տորրիոն անմիջապես հասկացել է, թե ինչ հսկայական շահույթ կարող է բերել ընդհատակյա վիսկիի առևտուրը և հորդորել է Բիգ Ջիմ Կոլոսիմոյին ներգրավվել բիզնեսում։ Կոլոսիմոն հրաժարվել է՝ վախենալով, որ գործունեության ընդլայնման ոլորտները միայն ավելի մեծ ուշադրություն են գրավելու ոստիկանության և հակառակորդ խմբավորումների կողմից։ Միևնույն ժամանակ, Կոլոսիմոն ամուսնալուծվել է Վիկտորյայից՝ Տորրիոյի ազգականուհուց և ամուսնացել երիտասարդ դերասանուհի և երգչուհի Դեյլ Ուինթերի հետ ։ Ուինթերը Կոլոսիմոյին հորդորել է լրջանալ, ավելի պահպանողական լինել և հեռու մնալ նորություններից։
Այդ ժամանակ Տորրիոն հասկացել է, որ Կոլոսիմոն լուրջ խոչընդոտ է խմբավորման հնարավոր շահույթի ճանապարհին։ Կոլոսիմոյի դաշնակիցների՝ Ջենա եղբայրների և Ջոն Այելոյի համաձայնությամբ, Տորրիոն Եյլին հրավիրել է գալ Չիկագո և սպանել Կոլոսիմոյին ։ Սպանությունը տեղի է ունեցել 1920 թվականի մայիսի 11-ին Կոլոսիմոյի սրճարանի գլխավոր նախասրահում։ Ոչ ոք այդ սպանության համար քրեական հետապնդման չի ենթարկվել։ Արդյունքում Տորրիոն գրավել է հանգուցյալ Կոլոսիմոյի հանցավոր մեծ թագավորությունը և սկսել է զբաղվել բուտլեգինգով։
Մրցակցություն Հյուսիսային բանդայի հետ
1920-ականներին Տորրիոյի և Կապոնեի խմբավորումներն առաջընթաց են ապրել և ընդլայնել իրենց ազդեցությունը Չիկագոյում՝ միլիոններ վաստակելով մոլեխաղերից, մարմնավաճառությունից, ինչպես նաև բուտլեգինգից։ աստակեցին միլիոնավոր գումարնեեր։ Խումբը շուտով սկսել է վերահսկել Չիկագո-Լոպը (Չիկագո քաղաքի պատմական բիզնես կենտրոն), ինչպես նաև քաղաքի հարավային կողմի մեծ մասը։ Այնուամենայնիվ, Տորրիոն նաև նպատակ ուներ գրավել Գոլդ Քոսթի շահավետ տարածքները, որոնք գրավել էր Իռլանդացիների Հյուսիսային կողմի հզոր խմբավորումը, որը ղեկավարվում էր Դիոն Օ’Բենիոնը:
որրիոյի խմբավորումը և Հյուսիսային կողմի բանդան կնքել են անկայուն համագործություն, բայց նրանց միջև լարվածությունը գնալով աճել է։ Ջեննա եղբայրները ցանկանում էին սպանել Օ’Բենիոնին, բայց Տորրիոն չի ցանկացել ավազակախմբերի պատերազմի տեղիք տալ և այդ քայլին համաձայնություն չի տվել։ Ի վերջո, լարվածությունն աճել է այն բանից հետո, երբ ինչ-որ փոքր խմբավորում թալանել է Օ’Բենիոնի վիսկիի բեռնատարը, ինչից հետո Օ’Բենիոնը որոշել է դավադրություն կազմակերպել ընդդեմ Տորրիոյի՝ 500,000 ԱՄՆ դոլար արժողությամբ իր ամբողջ մասնաբաժինը հյուսիսում ձեռք բերելու ժամանակ, ինչի արդյունքում Տորրիոն ձերբակալվել է։ Սակայն Տորրիոյին հաջողվել է գրավի դիմաց ազատություն ստանալ, ինչից հետո նա հրամայել է սպանել Օ’Բենիոնին։ 1924 թվականի նոյեմբերի 10-ին Եյլը, Ջոն Սկելիզն ու Ալբերտ Անսելմն սպանել են Օ’Բենիոնն իր հյուսիսային ծաղկի խանութում։ Օ’Բենիոնի սպանությունը հարուցել է արյունալի, դաժան պատերազմ Հյուսիսային կողմի խմբավորման հետ, որի անդամներն սկսել են հետապնդել Տորրիոյին Չիկագոյում՝ փորձելով վրեժ լուծել Օ’Բենիոնի սպանության համար ։
Մահափորձ
1925 թվականի հունվարի 24-ին (շաբաթ օրը) Հյուսիսային Կողմ խմբավորման անդամներ Նիմի Վայսը, Վինսենթ «Շերներ» Դրուչին և Ջորջ Բագս Մորանը հարձակվել են Տորրիոյի վրա, որն իր կնոջ՝ Աննայի հետ գնումներ կատարելուց հետո վերադառնում էր Հարավային Քլայդ Ավենյուում գտնվող իր բնակարան։ Վայսն ու Մորանը կրակել են  Տորիոյի մեքենայի վրա՝ ջարդելով նրա ապակիները։ Տորրիոն վիրավորվել է ծնոտի, թոքի, աճուկի, ոտքերի և ստամոքսի հատվածներում։ Մորանը փորձել է ճակատագրական կրակոց կատարել Տորրիոյի գլխին, բայց նրա հրացանը խափնվել է։ Դրուչին հասկացրել է, որ ժամանակն է գնալու և Հյուսիսային կողմ ավազակախմբի երեք անդամները հեռացել են դեպքի վայրից։ Չնայած ծանր վնասվածքներին՝ Տորրիոյին հաջողվել է ողջ մնալ։
«Հյուսիսային կողմ» խմբավորման և Չիկագոյի կազմակերպության միջև պատերազմը շարունակվել է մի քանի տարի։ Հյուսիսային կողմի ավազակախումբը և Կապոնեն (գործելով իրարից անկախ)՝ ոչնչացրել են Ջեննա եղբայրների խմբավորումը։ Եղբայրներից երեքը զոհվել են, իսկ փրկվածները՝ փախել։ Հյուսիսային կողմի ավազակախումբը շարունակել է դաժան պատերազմը Կապոնեի հետ։ Այդ պատերազմի արդյունքում երկու կողմը կորցրել է ընկերներ, շենքեր, իսկ Կապոնեին ստիպել է հետ նայել։ Այս պատերազմը շարունակվել է մինչև Վալենտինի օրը տեղի ունեցած կոտորածը, որը եղել է  Մորանից ազատվելու Կապոնեի վերջին փորձը։ Հաշվեհարդարը ձախողվել է, և Մորանը կենդանի է մնացել։ ԱՄՆ կառավարությունը ուշադրություն է դարձրել Կապոնի գործողություններին Վալենտինի օրը տեղի ունեցած իրադարձություններից հետո, ինչը ի վերջո հանգեցրել է Կապոնեի ձերբակալությանը հարկերից խուսափելու համար։
Իշխանության հանձնում Կապոնեին
Տորրիոն, ենթարկվելով շտապ վիրահատություն, դանդաղ ապաքինվել է մահափորձից հետո։ Կապոնեն Տորրիոյի համար ապահովել է 24-ժամյա պաշտպանություն՝ համոզվելու համար, որ իր սիրելի դաստիարակն անվտանգ է։ Դատավարության ընթացքում Տորրիոն, պահպանելով քրեական «Օմերտա» (լռության օրենք) սկզբունքը, ոչ մի անգամ չի նշել հարձակվողների անունները։ Հոսպիտալից ազատվելուց հետո Տորրիոն մեկ տարվա բանտարկություն է կրել հակաալկոհոլային օրենքները խախտելու համար։ Չիկագոյի մաֆիայի պետի պաշտոնն զբաղեցնելու ընթացքում Տորրիոն ականատես է եղել կազմակերպված հանցավորության ոլորտում բռնությունների զգալի աճի։ Նրանից ալկոհոլ գնելուց հրաժարվող հաստատություններըը հաճախ պայթեցվել են, և նման պայթյունների արդյունքում 1920-ական թվականներին զոհվել է մինչև 100 մարդ։ Իսկ Կապոնեին մրցակիցները համարել են քաղաքում հասարակաց տների տարածման պատասխանատու   ։
Մահափորձը խիստ վախեցրել է նրան, իսկ դրանից բացի նաև ազատազրկումն ու աշխատանքում դժվարությունների ավելացումը նրան ստիպել են հրաժարական տա, քանի դեռ ողջ է։ Տորրիոն կնոջ և մոր հետ մեկնել է Իտալիա, որտեղ նա այլևս անմիջական գործեր չի ունեցել հանցավոր աշխարհի հետ։ Նա խմբավորման լիակատար վերահսկողությունը հանձնել է Կապոնեին՝ ասելով. «Այս ամենը քոնն է, Ալ։ Ե՞ս։ Ես հեռանում եմ։ Եվրոպան ինձ համար է» ։ Տորրիոն թողել է քրեական կայսրություն, որի տարեկան եկամուտը կազմում էր շուրջ $70,000,000 ($997,500,000 2018 թվականի դրությամբ) ալկոհոլի անօրինական վաճառքից, մոլեխաղերից ու հասարակաց տներից ։
Վերջին տարիներ
1930 թվականին Տորրիոն վերադարձել է Միացյալ նահանգներ՝ Կապոնեի դատավարության ընթացքում ցուցմունք տալու համար։ Այդ ժամանակ նրա մոտ ծագել էր գաղափար՝ ստեղծել մեկ հսկայական քրեական սինդիկատ՝ ընդգրկելով բոլոր այն խմբավորումները, որոնք անընդհատ պայքարում են միմյանց դեմ։ Նա Նյու Յորքում իր միտքը ներկայացրել է «Լակի» Լուչանոյին, ինչպես նաև «Լեպկե» Բուխալտերին, «Լոնգի» Ցվիլմանին, Ջո Ադոնիսին, Ֆրենկ Կոստելլոյին և Մեյեր Լանսկիին Պարկ Ավենյու (Park Avenue) չորսաստղանի հյուրանոցում։ Նրա գաղափարը լավ է ընդունվել, նա հարգանք է վայելել, քանի որ համարվում էր «ավագ ղեկավարություն» կազմակերպված հանցավորության աշխարհում։ Լուչանոն իրականացրել է այդ մտահղցումը, որի արդյունքում ստեղծվել է Ազգային հանցագործ սինդիկատը ։
1957 թվականն Տորրիոն սրտի կաթված է ստացել, երբ նստած էր վարսավիրանոցի աթոռին՝ սպասելով իր մազերի հարդարմանը։ Մի քանի ժամ անց Ջոնի Տորրիոն մահացել է հիվանդանոցում ։ Լրատվամիջոցները նրա մահվան մասին իմացել են միայն նրա թաղումից երեք շաբաթ անց ։
Կերպարը մշակույթում
Ջոնի Տորրիոյի կերպարը օգտագործվել է մի շարք հեռուստաֆիլմերում և կինոնկարներում.
Արտաքին հղումներ
Կատեգորիա:Ամերիկացի հանցագործներ
Supreme (բրենդ)
Supreme (բարձրակարգ), ամերիկյան սթրիթսթայլ (street-style, streetwear) հագուստի բրենդ ։ Հիմնադրվել է Նյու Յորքում 1994 թվականի ապրիլին ։ Առաջին հերթին բրենդը կողմնորոշված է դեպի սքեյթբորդինգի, հիփ-հոփի և ռոք երաժշտության, ինչպես նաև ընդհանուր երիտասարդական մշակույթը։ Բրենդը արտադրում է հագուստ, աքսեսուարներ և սքեյթբորդներ։ Բրենդի կոշիկները, հագուստը և աքսեսուարները ակտիվորեն վաճառվում են երկրորդային շուկայում։
«Supreme» տեքստով հայտնի պատկերանիշը՝ գրված սպիտակ, շեղատառ ֆուտուրայով, տեղադրված վառ կարմիր ուղղանկյան մեջ, ստեղծվել է Բարբարա Քրյուգերի պրոպոգանդային արվեստի ակնհայտ ազդեցությամբ ։
Պատմություն
Բրենդը հիմնվել է Ջեյմս Ջեբբիայի կողմից 1994 թվականի ապրիլին, երբ Supreme-ի առաջին խանութը բացվեց Լաֆայեթ-սթրիթում՝ Մանհեթենի կենտրոնում ։ Ջեբբիան ծնվել է ԱՄՆում, բայց իր մանկությունը և պատանեկությունը (մինչև 19 տարեկանը) անց է կացրել Անգլիայում ։ Առաջին խանութը յուրահատուկ դիզայն ուներ այն ժամանակվա բուտիկների մեջ։ Ամբողջ հագուստը կախված էր պարագծով, իսկ կենտրոնում մեծ տարածք էր հատկացված յուրահատուկ սքեյթ պարկին. սքեյթերները, չհանելով իրենց պայուսակները, կարող էին հարմարավետ սահել՝ չխանգարելով գնորդներին ։ 2004 թվականին Լոս Անջելեսում՝ North Fairfax Ave-ում, բացվեց բրենդի երկրորդ խանութը, որը չափերով մոտ երկու անգամ գերազանցում էր նյու յորքյան բուտիկին և ուներ փակ հաֆփայփ (սպորտային կառույց) ։ Հետագայում խանութներ բացվեցին Լոնդոնում (2011 թվականի սեպտեմբեր), Փարիզում (2016 թվականի մարտ), Տոկիոյում (Հարաձյուկու, Դայկանյամա և Սիբույա), Նագոյայում, Օսակայում և Ֆուկուոկայում ։ Նոր առևտրային կետերը իրենց դիզայնում շարունակում էին պահպանել առաջին խանութի փիլիսոփայությունը։ Supreme-ի հիմնական բրենդից բացի, նրա խանութներում վաճառվում են նաև Vans-ի, Nike-ի, Spitfire-ի, Thrasher-ի, ինչպես նաև Girl Distribution Company-ի ապրանքները ։
2017 թվականի հոկտեմբերի 5-ին Supreme-ը բացեց իր տասնմեկերորդ խանութը և թվով երկրորդը Նյու Յորքում ։ 2017 թվականի հոկտեբերի 6-ին Supreme-ի հիմնադիր Ջեյմս Ջեբբիան հաստատեց, որ լեյբլը վաճառել է ընկերության մեծ մասը (մոտ 50%, որի գումարային համարժեքը հավասար էր 50 միլիոն դոլարի) The Carlyle Group ներդրումային ֆոնդին ։
Համագործակցություն
Supreme բրենդը համագործակցել է մի շարք ընկերությունների հետ, որոնց շարքում են Nike/Air Jordan-ը, Vans-ը, Clarks-ը, The North Face-ը , Hanes-ը, Playboy-ը, Levi's-ը, Timberland-ը , Comme des Garçons-ը և Stone Island-ը ։ 2017 թվականի հունվարի 18-ին պրեմիում դասի հագուստի բրենդ Louis Vuitton-ը անցկացրեց նորաձևության ցուցադրում, որի ժամանակ ցուցադրեց Supreme-ի հետ միասնական հավաքածուն։ 2017 թվականի հունիսի 30-ին հավաքածուն վաճառող փոփ-ափ խանութներ են բացվել են Սիդնեյում, Սեուլում, Տոկիոյում, Փարիզում, Լոնդոնում, Մայամիում և Լոս Անջելեսում ։ Պլանավորվում էր Նյու Յորքում ևս բացել Louis Vuitton փոփ-ափ խանութ, բայց այն չեղարկվեց Մանհեթենի հասարակական երկրորդ խորհրդի կողմից այն բանից հետո, երբ տեղի բնակիչներն իրենց վրդովմունքն արտահայտեցին առ այն, որ «այդպիսի իրադարձությունը անց է կացվելու Bond Street-ում» ։ 2017 թվականին The Dapifer նորաձևության մասին լրատվական աղբյուրը հաստատեց տղամարդկանց կապսուլային հավաքածուի ստեղծման վերաբերյալ Lacoste-ի և Supreme-ի համագործակցության մասին լուրերը ։
Համագործակցելով Hanes-ի հետ՝ Supreme-ը պարբերաբար թողարկում է վերնաշապիկներ և բռնցքամարտի կիսավարտիքներ, ինչպես նաև աքսեսուարներ սքեյթբորդինգի համար՝ Independent Trucks և Spitfire Wheels սքեյթ-բրենդների հետ համատեղ։
Supreme-ը թողարկել է սքեյթբորդներ, որոնց դիզայնով զբաղվել են Հարմոնի Քորինը, Rammellzee-ն, Ռայան Մաքգիննեսը, KAWS-ը, Լարրի Քլարկը, Ջեֆ Կունսը, Ռիչարդ Պրինսը, Քրիստոֆեր Վուլը, ՆԵյթ Լոումանը, Դեմիեն Հյորսթը և Ջոն Բալդեսսարին։ Բացի այդ, բրենդը համագործակցել է այնպիսի լուսանկարիչների, նկարիչների և դիզայներների հետ, ինչպիսիք են Դեյվիդ Լինչը, Ռոբերտ Քրամբը, Մերիլին Մինտերը, Տակասի Մուրակամին , Դենիել Ջոնսթոնը , Պիտեր Սեվիլը , Futura-ն, Bad Brains-ը, Public Enemy-ն, Հանս Ռուդի Գիգերը, Մարկ Գոնսալեսը, Մաուրից Կոռնելիս Էշերը, Դեշ Սնոուն և Նան Գոլդինը ։
2017 թվականին Supreme-ը Մեծ Բրիտանիայի Circlemakers դիզայներական խմբին, որը զբաղվում էր դաշտերի վրա պատկերների ստեղծմամբ, առաջարկեց Կալիֆոռնիայի մի գաղտնի վայրում ստեղծել բրենդի լոգոտիպի տեսքով խոշոր նկար։ Այդ դիզայներական խմբի հիմնադիրը բրիտանացի նկարիչ և դոկումենտալիստ Ջոն Լունդբերգն էր։ Այդ նկարը ցուցադրվել է Supreme-ի կողմից նկարահանված կարճամետրաժ ֆիլմում՝ «Բերքառատ դաշտեր» (Crop Fields) վերնագրով ։
Զանգվածային մշակույթի մեջ
Ֆեշն լուսանկարիչ Թերի Ռիչարդսոնը ստեղծել է մի քանի ավելի նշանավոր լուսանկարներ, որոնք օգտագործվել են բրենդի դիզայնում։ Դրանց մեջ են Մայքլ Ջորդանի, գորտ Կերմիտի, Three 6 Mafia ռեփ-խմբի, Լու Ռիդի, Լեդի Գագայի, Յանգ Նիլի , ռեփերներ Gucci Mane-ի, Nas-ի, բրիտանացի երաժիշտ և պոետ Մորիսսիի լուսանկարները։ Քեննեթ Կապելլոն հանդես է եկել որպես ամենահաջողված՝ Մայք Թայսոնի, en:The Diplomats-ի, Մայքլ Ջեքսոնի և Raekwon-ի նկարներով վերնաշապիկների դիզայներ։
Հայտնի մարդկանցից Supreme-ի հագուստներով հանրության առջև ներկայացել են Odd Future-ի անդամները, Օդել Բեքհեմ կրտսերը, Ջասթին Բիբերը, DJ SchwambiFlexx-ը, Bad Bunny-ն, Bangtan Boys-ից J-Hope-ը և EXO-ից Բեքհյոնը ։
Supreme բրենդն են կրում նաև Շեյն Մաքգոուենը, Քեյթ Մոսը, Slick Rick-ը, Շոն Քոմսը, Լեդի Գագան և Դևիդ Բլեյնը։
Սքեյթերների թիմ
1994 թվականին Supreme-ի նյու յորքյան առաջին խանութն ուներ սքեյթբորդիստների սեփական թիմը թիմ, որի կազմում ընդգրկված էին Ջասթին Փիրսը և Հարոլդ Հանթերը։ 1995 թվականին Alleged Films International կինոստուդիան Supreme-ի համար նկարահանեց գովազդային հոլովակ «A Love Supreme» վերնագրով, որի կենտրոնական թեման դարձավ սքեյթբորդինգը ։ 2014 թվականին Supreme-ը թողարկեց սքեյթբորդինգի մասին լիամետրաժ ֆիլմ՝ «cherry» (բալ) անվանումով։ Ֆիլմի ռեժիսորը Ուիլյամ Սթրոբեկն է ։
Արտաքին հղումներ
Կատեգորիա:Ընկերություններ այբբենական կարգով Կատեգորիա:1994 հիմնադրված ընկերություններ Կատեգորիա:Հագուստ
Տաշտա (Չերնյայի վտակ)
Տաշտա գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Չերնյա գետի աջ ափից 14 կիլոմետր հեռավորության վրա։ Գետի երկարությունը 8 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռոման Մեծ
Ռոման Մստիսլավիչ (Роман Мстиславич, ), հայտնի է Ռոման Մեծ անունով ), Ռուսիայի իշխան, Կիևի մեծ իշխան, Ռյուրիկների տոհմի ներկայացուցիչ ։
Եղել է Նովգորոդի իշխան (1168–1170), Վոլինի Վլադիմիրի իշխան (1170–1189, 1189–1205), Հալիչի (Գալիցիայի) իշխան (1189, 1198/99–1205). : Հալիչի թագին տիրանալով՝ դարձել է Կիևյան Ռուսիայի ողջ արևմտյան հատվածի տիրակալը ։ 13-րդ դարի սկզբներին ժամանակագիրները նրա վերաբերմամբ գործածում են բյուզանդական կայսերական αύτοκράτωρ (ինքնակալ) տիտղոսը, սակայն որևէ վկայություն չկա, որ նա պաշտոնապես ստացել է այդ տիտղոսը ։
Ֆոզզի
«Ֆոզզի» (Fozzy), ամերիկյան մետալ խումբ։ Ստեղծվել է Ատլանտայում (Ջորջիա նահանգ)՝ 1999 թվականին՝ մենակատար Քրիս Ջերիքոյի և կիթառիստ Ռիչ Ուորդի կողմից։
Խմբի ներկայացուցիչներն են Քրիս Ջերիքոն (վոկալ, ստեղնաշարային գործիքներ), Ռիչ Ուորդը (կիթառ, բեք վոկալ), Ֆրենկ Ֆոնտսիրը (հարվածային գործիքներ), Բիլի Գրեյը (կիթառ, բեք վոկալ) և Ջեֆ Ռոուզը (բաս կիթառ, բեք վոկալ)։
Ռոման Մեծ
Ռոմանը զոհվել է Զավիխոստի մերձակայքում լեհերի դեմ մղած ճակատամարտում ։ Նա հիմնել է Ռոմանովիչների ազնվականական տոհմը, որը մինչև 1340 թվականը իշխել է Վոլինի Վլադիմիրում ու Հալիչում ։
Ֆոզզի
Խումբն սկզբնապես հայտնի է եղել որպես «Ֆոզզի Օսբորն» (ներշնչված բրիտանացի ռոք երգիչ Օզզի Օսբորնի բեմական կեղծանունից)։ Խումբը նկարագրելիս, վոկալիստ Ջերիքոն մի առիթով նշել է. «Եթե Մետալիկան և Ջուրնին ապօրինի զավակ ունեցած լինեին, դա կլիներ Ֆոզզին» ։
Ռոման Մեծ
Արտաքին հղումներ
Կատեգորիա:Ռյուրիկովիչներ
Ֆոզզի
Արտաքին հղումներ
Կատեգորիա:Ամերիկյան երաժշտական խմբեր
Հյուսիսային Ամերիկայում ՅՈՒՆԵՍԿՕ-ի Համաշխարհային ժառանգության ցանկ
Այստեղ ներկայացված են Հյուսիսային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկը։
Արտաքին հղումներ
Կատեգորիա:Համաշխարհային ժառանգության ցանկեր Կատեգորիա:Համաշխարհային ժառանգություն Հյուսիսային Ամերիկայում
Մեծ Բրիտանիայի տնային առաջնություն 1932/1933
1932/1933 մրցաշրջանի Մեծ Բրիտանիայի տնային առաջնությունը քառասունհինգերորդն էր։ Հաղթանակը բաժին հասավ ի հավաքականին։
Մրցաշարը մեկնարկեց անգլիացիների և շոտլանդացիների՝ իռլանդացիների նկատմամբ տարած հաղթանակներով։ Վերջիններիս համար մրցաշարը կատարելապես տապալված էր՝ ոչ մի միավոր, ընդամենը մեկ խփած և 9 բաց թողած գոլ։ Շոտլանդացիները հաջորդ մրցավեճում 2-5 խոշոր հաշվով պարտություն կրեցին ուելսցիներից։ Անգլիացիներն արտագնա խաղում չկարողացան հաղթել ուելսցիներին՝ գրանցվեց զրոյական ոչ-ոքի, ինչն այդ երկու թիմերին վերջին խաղերից առաջ վերածեց մրցաշարի ֆավորիտի։ Ուելս-Իռլանդիա խաղում ուելսցիները խոշոր հաշվով հաղթանակ տարան, ինչը նրանց ապահովեց մրցաշարի հաղթողի տիտղոսը, սակայն այն միանձնյա նվաճելու համար անհրաժեշտ էր, որ անգլիացիները չհաղթեն շոտլանդացիներին։ Այդպես էլ եղավ՝ շոտլանդացիները հաղթեցին 2։1 հաշվով, ինչը նրանց դուրս բերեց երկրորդ հորիզոնական։
Մրցաշարային աղյուսակ
Հաղթանակի համար շնորհվում էր 2 միավոր, ոչ-ոքիի համար՝ 1։
Ռմբարկուներ
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Ինքնագոլ
Կատեգորիա:Ֆուտբոլի Միացյալ Թագավորության տնային առաջնություն Կատեգորիա:1932 ֆուտբոլում Կատեգորիա:1933 ֆուտբոլում
Տաշտո-Գոբո
Տաշտո-Գոբո Ташто-Гобо գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Ուլանդրիկ գետի աջ ափից 15 կիլոմետր հեռավորության վրա։ Գետի երկարությունը 29 կիլոմետր է։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վոլֆերթշվենդեն
Թյուրքհայմ (Wolfertschwenden), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1861 մարդ (դեկտեմբերի 31, 2010) ։ Զբաղեցնում է 14,26 կմ² մակերես։ Պաշտոնական կոդ՝ 09 7 78 218։
Արտաքին հղումներ
Կատեգորիա:Գերմանիայի բնակավայրեր
Ռիբմոն
Ռիբմոն (Ribemont), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Ռիբմոն համայնքի կազմի մեջ։ Համայնքի շրջանն է Սեն Կանտենը։ Գտնվում է 17 կմ Սեն Կանտեն քաղաքից դեպի հարավ-արևելք և 33 կմ Լան քաղաքից դեպի հյուսիս-արևմուտք հեռավորության վրա։ Համայնքի միջով հոսում է Ուազա գետը։
Համայնքի բնակչությունը ըստ 2012 թվականի մարդահամարի տվյալների կազմել է 1 966 մարդ։
Տնտեսություն
Անաշխատունակների մակարդակը 2011 թվականին կազմել է 12,8 % (ամբողջ Ֆրանսիայում — 12,8 %, Էնա գավառում — 15,9 %)։
1 մարդու տարեկան եկամուտը 2011 թվականին կազմել է 19 593 եվրո (ամբողջ Ֆրանսիայում — 25 140, Էնա գավառում — 21 148)։
Վարչակազմ
Ռիբմոնի քաղաքապետարանը 2001 թվականից գլխավորում է սոցիալիստ Միշել Պոտելեն (Michel Potelet), ով նաև եղել է Էնայի գավառի գլխավոր միության փոխնախագահը։ 2014 թվականի քաղաքապետարանական ընտրությունների ժամանակ նա եղել է քաղաքապետի պաշտոնի միակ թեկնածուն։
Վլադիմիր Շեկոյան
Վլադիմիր Արմենակի Շեկոյան, հայ մարէաբան, իմունաբան։ Բժշկական գիտությունների դոկտոր (1978), պրոֆեսոր (1982): ՀՀ ԲԳԱ անդամ (2003): ՀՀ գիտության վաստակավոր գործիչ (2010):
Կենսագրություն
Վլադիմիր Շեկոյանը ծնվել է 1942 թվականին Երևանում։ 1964 թվականին ավարտել է Երևանի բժշկական ինստիտուտը։ 1966 թվականից աշխատում է նույն ԲՈՒՀ-ում, 1979-1982 թվականներին ընտրվել է ինստիտուտի արհկոմիտեի նախագահ, 1986 թվականից ղեկավարում է Երևանի պետական բժշկական համալսարանի մանրէաբանության, իմունաբանության և վիրուսաբանության ամբիոնը, միաժամանակ, 1983-1991 թվականներին եղել է բուժական ֆակուլտետի դեկան, 2002-2011 թվականներին` ՀՊԲՀ պրոռեկտոր։ 1995 թվականից ՀՀ համաճարակաբանների ընկերակցության խորհրդի փոխնախագահն է, պաշտպանական մասնագիտական և մի շարք գիտա­կան հանդեսների խմբագրական խորհուրդ­ների անդամ է ։
Շեկոյանի գիտական գործունեությունը նվիրված է նյարդային և իմուն համակարգերի փոխազդեցության դերի ուսումնասիրությանը իմունաբանական պրոցեսներում։ Հիմնավորել է ենթատեսաթմբի կարգավորող ազդեցությունը միակորիզ ֆագոցիտային համակարգի բջիջների և նրանց լիզոսոմային ապարատի ֆունկցիոնալ ակտիվության վրա։ Ուսումնասիրել է նյարդաակտիվ ամինաթթուների (ԳԱԿԹ) ու լիմֆոցիտների փոխազդեցության նշանակությունը ֆիզիոլոգիական և ախտաբանական շարժընթացներում, նաև խառը վերքային վարակների ընթացքի առանձնահատկությունների ախտածնային մեխանիզմները ։
Ծանոթագրություններ
Կատեգորիա:Հայ մանրէաբաններ Կատեգորիա:Հայ իմունաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:ՀՀ գիտության վաստակավոր գործիչներ Կատեգորիա:Մխիթար Հերացու մեդալակիրներ
Տագեեկ
Տագեեկ Тегеек գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կուչերալա գետի ձախ ափից 11 կիլոմետր հեռավորության վրա։ Գետի երկարությունը 32 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վորինգեն
Վորինգեն (Woringen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1889 մարդ (դեկտեմբերի 31, 2010) ։ Զբաղեցնում է 17,54 կմ² մակերես։ Պաշտոնական կոդ՝ 09 7 78 219։
Արտաքին հղումներ
Կատեգորիա:Գերմանիայի բնակավայրեր
Տեկելյու
Տեկելյու Текелю գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Ակեմ գետի աջ ափից 15 կիլոմետր հեռավորության վրա։ Գետի երկարությունը 29 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի. թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Տելյուբայ
Տելյուբայ (Текелю), գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կաերլիկ գետի ձախ ափից 7 կիլոմետր հեռավորության վրա։ Գետի երկարությունը 10 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Յագնոբացիներ
Յաղնոբացիներ (յագն․՝ йағнобӣ)՝ փոքրաթիվ իրանալեզու ժողովուրդ, որը բնակվում է Տաջիկստանում և համարվում է տեղի ազգային փոքրամասնություն։
Բնակեցման շրջաններ
Յաղնոբացիների պատմական բնակեցման տարածաշրջանը համարվում է Յաղնոբ (տաջ․՝ Яғноб) գետի հովիտը։ Այս տարածքը գտնվում է Սոգդիյան մարզի հարավային հատվածում։ 1970—1971 թվականներին մոտ 4000 յագնոբացիներ ստիպողաբար տեղահանվեցին Զաֆարաբադի և Վարզոբյան շրջաններ։ Պատճառն «երկրաշարժային գոտու վտանգավորությունն էր», սակայն իրականում ուղղակի պետք էին աշխատողներ այդ տարածքում բամբակը աճեցնելու համար։ Շատերը հաստատվեցին նաև մայրաքաղաք Դուշանբեում, մի մասն էլ վերադարձավ իրենց հայրենի վայրը։
Լեզու
Յաղնոբերենը սոգդիերենի (այդ լեզվի արևելյան բարբառներից մեկի) միակ «կենդանի» մնացած ճյուղն է, որը փրկվել է պարսկերենի կործանիչ ազդեցությունից մի հեռավոր լեռնային հովտում։ Այսօրվա դրությամբ յաղնոբերենի ամենամոտիկ բարեկամական լեզուն հանդիսանում է օսերենը, որը նույնպես պատկանում է իրանական լեզուների հյուսիս–արևելյան ենթաճյուղին։ Հիշեցնենք, որ տեղի պետական լեզուն հանդիսացող տաջիկերենը պատկանում է հարավարևմտյան ենթաճյուղին։ Այնուամենայնիվ, յաղնոբերենի և օսերենի նախահայրեր հանդիսացող լեզուները մեր դարաշրջանից ի վեր հանդես էին գալիս որպես առանձին լեզուներ, և համաժամանակյա մակարդակի վրա այս լեզուները բավականին տարբերվում են միմյանցից։ Գրեթե բոլոր յագնոբացիներն երկլեզու են՝ յագնոբերենից բացի օգտագործվում է նաև տաջիկերենը, որով վարում են դասընթացները և սովորում են դպրոցում։ Տաջիկերենն ունեցել է և շարունակում է ունենալ մեծ ազդեցություն յագնոբացիների լեզվի վրա, հիմնականում ազդելով բառապաշարի վրա։ Այսօրվա դրությամբ այս փոքր ազգը մեծամասնությամբ ձուլվել է տաջիկական միջավայրում։
Քանակություն
Քանակությունը մոտ 5 հազար մարդ է, որոնք 2000 թվականի մարդահամարով արձանագրվել էին որպես տաջիկներ։ Այլ տվյալների համաձայն, յագնոբացիներն հասնում են 13,5 հազարի, որոնցից 6,6 հազարը ապրում է Զաֆարաբադի շրջանում, 3,5 հազարը՝ Դուշանբեում, 1,3 հազարը՝ Վարզոբյան շրջանում (Վերին Վարզոբում), 1,1 հազարը՝ Գիսարյան շրջանում, 0,7 հազարը՝ Խաթլոնի նահանգի սահմանագլխին՝ Ռուդակիում և Խուռոսոնյան շրջանում։ Միայն 300 յագնոբացի է բնակվում իրենց հայրենիքը հանդիսացող Յագնոբ գետի հովտում։
Հիմնական զբաղմունքները
Հիմնական զբաղմունքներն են հողագործությունն ու անասնապահությունը։
Կրոն
Հավատացյալները սուննի իսլամի հետևորդներ են։
Տես նաև
Կատեգորիա:Իրանական ազգեր Կատեգորիա:Տաջիկստանի ազգեր
Վիտալի Վոլսկի
Վիտալի Վոլսկի (Віталь Вольскі, իսկական անունը՝ Վիտալի Ֆրիդրիխովիչ Զեյդել, Віталь Фрыдрыхавіч Зэйдэль, ), բելառուս գրող, դրամատուրգ, գրականագետ, ազգագրագետ։ Բանասիրական գիտությունների թեկնածու։ Բելառուսիայի ԽՍՀ մշակույթի վաստակավոր գործիչ (1971)։
Կենսագրություն
Մահացել է 1988 թվականի օգոստոսի 22-ին Մինսկում։
Ծանոթագրություններ
Կատեգորիա:Բելառուս գրողներ Կատեգորիա:Գրական կեղծանուններով հայտնի հեղինակներ Կատեգորիա:Բանասիրական գիտությունների թեկնածուներ Կատեգորիա:ԽՄԿԿ անդամներ Կատեգորիա:Բելառուս գրականագետներ Կատեգորիա:Բելառուս թարգմանիչներ Կատեգորիա:Բելառուս դրամատուրգներ Կատեգորիա:Բելառուս մանկագիրներ Կատեգորիա:ԽՍՀՄ գրողների միության անդամներ Կատեգորիա:Խորհրդային գրողներ Կատեգորիա:Խորհրդային թարգմանիչներ Կատեգորիա:Բելառուս լեզվաբաններ Կատեգորիա:Խորհրդային սցենարիստներ Կատեգորիա:Բելառուսի քաղաքական գործիչներ Կատեգորիա:Խորհրդային ազգագրագետներ
Ալեքսեյ Ուխտոմսկի
Ալեքսեյ Ալեքսեևիչ Ուխտոմսկի (Алексе́й Алексе́евич У́хтомский), խորհրդային ֆիզիոլոգ։ ԽՍՀՄ ԳԱ ակադեմիկոս (1935)։
Ն. Ե. Վվեդենսկու աշակերտը։
Կենսագրություն
1906 թվականին ավարտել է Պետերբուրգի համալսարանի ֆիզիկամաթեմատիկական ֆակուլտետը, աշխատել է տեղի մարդու և կենդանիների ֆիզիոլոգիայի ամբիոնում, որի ղեկավարն էր 1922 թվականից մինչև կյանքի վերջը։ 1937 թվականից՝ ԽՍՀՄ ԳԱ էլեկտրաֆիզիոլոգիական լաբորատորիայի տնօրեն։ Հիմք ընդունելով Ի. Սեչենովի, Ն. Վվեդենսկու, Չ. Շերինգթոնի գիտական աշխատանքները՝ Ուխտոմսկին տվեց Նյարդային համակարգի գործունեության հիմնական սկզբունքներից մեկը՝ դոմինանտների ուսմունքը, որը լայնորեն կիրառվում է բժշկագիտության, հոգեբանության, մանկավարժության բնագավառներում։ Ուխտոմսկին առաջ քաշեց նաև ռիթմի յուրացման հասկացությունը։ 1919 թվականին Ուխտոմսկին ընտրվել է Պետրոգրադի բանվորների ու կարմիրբանակայինների սովետի դեպուտատ։ Արժանացել է Վ. Ի. Լենինի անվան մրցանակի (1932)։
Ծանոթագրություններ
Կատեգորիա:Ռուս ֆիզիոլոգներ Կատեգորիա:Սանկտ Պետերբուրգի համալսարանի ֆիզիկամաթեմատիկական ֆակուլտետի շրջանավարտներ Կատեգորիա:ԽՍՀՄ ԳԱ իսկական անդամներ
Էլխինգեն
Էլխինգեն (Elchingen), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 9187 մարդ (դեկտեմբերի 31, 2010) ։ Զբաղեցնում է 24,87 կմ² տարածք։ Պաշտոնական կոդ՝ 09 7 75 139։ Բաժանված է 3 ենթաշրջանների։
Արտաքին հղում
Կատեգորիա:Գերմանիայի բնակավայրեր
Լաչինի շրջան (Ադրբեջան)
Լաչինի շրջան (Laçın rayonu), Ադրբեջանի Հանրապետության վարչական շրջան է, որ ստեղծվել է 1991 թվականից Խորհրդային Ադրբեջանի համանուն շրջանի հիմքի վրա։ Նրա վարչական կենտրոնը Բերձոր (Լաչին) քաղաքն էր։
Անուն
Համաձայն 7-րդ դարի հայ պատմիչ, գիտնական Անանիա Շիրակացու աշխատության՝ Լաչինի շրջանի տարածքը կոչվել է Աղահեճք, որը հանդիսացել է մ․թ․ա․ 4-ից մ․թ․ 5-րդ դարերում գոյություն ունեցած Մեծ Հայքի Սյունիք նահանգի 12 գավառներից մեկը (Աղահեճք գավառ) ։ Աղահեճքի մասին է վկայել նաև մեկ այլ հայտնի հայ պատմիչ 8-րդ դարում գործունեություն իրականացրած Մովսես Կաղանկատվացին ։ Աղահեճք անունը օգտագործվել է առնվազն մինչև 13-րդ դարը, ինչի մասին է վկայում 13-րդ դարի հայ պատմիչ Ստեփանոս Օրբելյանը։
13-րդ դարում արդեն Աղահեճք անվանը զուգահեռ օգտագործվում էին նաև Քաշաթաղ, Խոժոռաբերդ անունները ։ Քաշաթաղն ու Խոժոռաբերդը Աղահեճքի գավառի ամրոցներից էին։ Հետագայում 2 կենտրոններից առավել ազդեցիկը դարձավ Քաշաթաղը, ինչի շնորհիվ գավառը սկսեցին կոչել Քաշաթաղ։ Այն հիմնականում ընդգրկում էր գավառի հարավային և հարավ-արևմտյան մասը ։
16-ից 18-րդ դարերում Աղահեճքի հյուսիս-արևելյան մասն առավել հայտնի էր Մաղավուզ անվամբ, իսկ 19-րդ դարի սկզբներին՝ Տառիստ անվամբ ։
Խորհրդային միության տարիներին, երբ շրջանն ընդգրկված էր Խորհրդային Ադրբեջանի կազմում, անվանվում է Լաչինի շրջան (տես՝ Լաչինի շրջան) և 1930-ից 1991 թվականներն այդ անունն էր կրում ։
1990-ական թվականների սկզբներին տեղի ունեցած Արցախյան ազատամարտի արդյունքում շրջանի տարածքն անցնում է Արցախի Հանրապետության վերահսկողությանը և ընդգրկվում վարչատարածքային բաժանման մեջ՝ կոչվելով Քաշաթաղի շրջան։
Պատմություն
1992 թվականի մայիսին հայկական զինված ուժերը ազատագրել են Լաչինի շրջանը։ Վարչական միավորը դադարել է գոյություն ունենալուց՝ դառնալով Արցախի Հանրապետության Քաշաթաղի շրջանի մասը՝ նախկին Խորհրդային Ադրբեջանի Զանգելանի ու Կուբաթլուի շրջանների հետ միասին։
Ծանոթագրություններ
Կատեգորիա:Լաչինի շրջան Կատեգորիա:Ադրբեջանի շրջաններ
Տենգա (գետ)
Տենգա (Теньга) գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Ուրսուլ գետի աջ ափից 74 կիլոմետր հեռավորության վրա։ Գետի երկարությունը 20 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ալեքսանդր Փեյն
Կոնստանտին Ալեքսանդր Փեյն (Constantine Alexander Payne ), ամերիկացի կինոռեժիսոր և սցենարիստ, երկակի Օսկարակիր (2005, 2012)։ Նրա ֆիլմերը հայտնի են իրենց սև հումորով և ժամանակակից ամերիկյան հասարակության երգիծական նկարագրությամբ։
Վաղ տարիներ
Փեյնը ծնվել է Հունաստանից արտագաղթածների ընտանիքում (նրա հայրական պապը, նախքան ԱՄՆ մեկնելը կրել է Պապադոպուլոս ազգանունը) ։ Նրա ծնողները եղել են ռեստորանի սեփականատերեր, և նա երեք որդիներից ամենաերիտասարդն էր ։ Փեյնը մեծացել է այն նույն շրջանում, որտեղ և Ուորեն Բաֆեթը։ Ալեքսանդր Փեյնը ավարտել է Սթենֆորդի համալսարանը, ուր նա, խորապես ուսումնասիրել է պատմություն և իսպաներեն։ Իսպաներենի իմացության մակարդակը բարելավելու համար նա սովորել է Սալամանկի համալսարանում (Իսպանիա)։ 1990 թվականին Թատրոնի, կինոյի և հեռուստատեսության արվեստի դպրոցում ստացել է Մագիստրոսի աստիճան։
Կարիերա
Փեյնը մի քանի տարի աշխատել է կինոյում և հեռուստատեսությունում, մինչև 1996 թվականը նա գրել է սցենար և նկարահանել իր առաջին լիամետրաժ ֆիլմը՝ «Քաղաքացի Ռութը»։ Նրա «Ընտրություն» ֆիլմը, որտեղ գլխավոր դերերում խաղացել է Մեթյու Բրոդերիկն և Ռիզ Ուիզերսփունը, պատմում է Ամերիկայում քաղաքականության և կրթության մասին։ Ֆիլմն ուշադրություն է գրավել այն ժամանակ, երբ կինոքնադատ Դավիթ Դենբին The New Yorker շաբաթաթերթում այն անվանել է 1999 թվականի լավագույն ֆիլմը։ 2000 թվականին Փեյնը Լավագույն ադապտացված սցենարի համար առաջադրվել է «Օսկար»-ի։
Նույն թվականին նա գրել է «Ծանոթացեք ծնողների հետ» կատակերգության սցենարը, բայց այդ տարբերակը մերժվել է։ 2001 թվականին մասնակցություն է ունեցել «Յուրայի դարաշրջանի այգի 3» ֆիլմի սցենարի ստեղծմանը։ Երկու տարի անց Ալեքսանդր Փեյնը արժանացել է «Ոսկե գլոբուս» մրցանակի «Շմիդտի մասին» ֆիլմի սցենարի համար։ Շատերը զարմացել են, որ այս սցենարի համար Փեյնը և նրա մշտական համահեղինակ Ջիմ Թեյլորը չեն առաջադրվել Օսկարի։ 2005 թվականին «Ճամփեզրին» ֆիլմի սցենարով Փեյնը հաղթել է BAFTA, «Ոսկե գլոբուս» և «Օսկար» մրցանակաբաշխություններում։ Նաև այս կինոնկարը ստացել է «Ոսկե գլոբուս» մրցանակը «Լավագույն ֆիլմ՝ կատակերգություն կամ մյուզիքլ»։ Ընդհանուր առմամբ «Ճամփեզրին» ֆիլմը ստացել է հինգ «Օսկար» անվանակարգ։
Փեյնը նաև «Իմ խենթ հայրը» և «The Savages» ֆիլմերի պրոդյուսերն է։ Բացի այդ, Փեյնը Ջիմ Թեյլորի հետ միասին ներգրավվել են Դենիսս Դուգանի «Չակ և Լարրի՝ կրակե հարսանիք» կատակերգության սցենարում։ Փեյնին դուր չի գալիս սցենարի վերջնական տարբերակը։ Ադամ Սենդլերն փոփոխել էր ամբողջ պատմությունը, և այն ամենը, ինչ գրել էին Փեյնը և Թեյլորը, հեռացվել էր։
Փեյնի ֆիլմերը պատմում է ամուսնական դավաճանությունների և մարդկանց միջև փոխհարաբերությունների մասին։ Բացի այդ, նա փորձում է իր ֆիլմերը նկարահանել Օմահայում։ Որոշ տեսարաններում նա սիրում է ցույց տալ պատմական հուշարձաններ, թանգարաններ։ Նրա կինոնկարներում էպիզոդիկ դերերում հաճախ նկարահանվել են իրական մարդիկ (իրական ուսուցիչները խաղում են որպես ուսուցիչ, իսկական ոստիկանները՝ ոստիկան և այլն)։ Որպես դրամատիկ հնար նրա ֆիլմերում հաճախ օգտագործվում են հեռախոսային մենախոսություններ։ Փեյնը հանդիսանում է այն քիչ ռեժիսորներից մեկը, ով նաև կարողանում է ֆիլմեր մոնտաժել։
2005 թվականից նա դարձել է Կինոարվեստի և գիտության ակադեմիայի կառավարիչների խորհուրդի անդամ (Ռեժիսորների բաժին)։ Նրա մշտական համահեղինակն է Ջիմ Թեյլորը։
Փեյնի վերջին երկու ֆիլմերն են՝ «Հետնորդները» (2011) և «Նեբրասկա»ն (2013), որոնցում հանգամանալից անդրադառնում են ընտանեկան փոխհարաբերությունների թեմային։ Երկու ֆիլմերն էլ առաջադրվել են «Օսկարի» որպես տարվա լավագույններ, իսկ «Հետնորդները» ֆիլմի սցենարի համար Փեյնն արժանացել է երկրորդ արձանիկին։
Անձնական կյանք
2003 թվականի հունվարի 1-ին Փեյնը ամուսնացել է կորեական ծագում ունեցող կանադացի դերասանուհի Սանդրա Օհի հետ։ Նրանք միասին աշխատել են «Ճամփեզրին» ֆիլմում։ 2005 թվականի մարտի 12-ին հաստատվել է, որ նրանք բաժանվել են։ Ամուսնալուծությունը ձևակերպվել է 2006 թվականի դեկտեմբերի 21-ին։ Նրա լավ ընկերների թվում կան այնպիսի ռեժիսորներ, ինչպիսիք են՝ Ջեյ Ռոուչը, Դևիդ Ռասսելը և Սփայք Ջոնզը։ Նա Օմահայում ոչ կոմերցիոն կինոթատրոնի տնօրենների խորհրդի անդամ է։
Արտաքին հղումներ
Կատեգորիա:Սթենֆորդի համալսարանի շրջանավարտներ Կատեգորիա:Ամերիկացի կինոպրոդյուսերներ Կատեգորիա:Սալամանկայի համալսարանի շրջանավարտներ Կատեգորիա:Ամերիկացի կինոռեժիսորներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Օսկարակիրներ Կատեգորիա:Ամերիկացի սցենարիստներ Կատեգորիա:Ամերիկացի գրողներ Կատեգորիա:Ամերիկացի կինոարտադրողներ Կատեգորիա:Ամերիկացի կինոսցենարիստներ Կատեգորիա:«Ոսկե գլոբուս» մրցանակի դափնեկիրներ լավագույն սցենարի համար Կատեգորիա:Ամերիկացի ռեժիսորներ Կատեգորիա:Հույն ռեժիսորներ
Տենգա (այլ կիրառումներ)
Տենգա։
Telecom Argentina
Telecom Argentina, արգենտինական ընկերություն։ Գտնվում է Բուենոս Այրեսում։ Ընկերությունը հիմնադրվել է 1990 թվականին ։
Արտաքին հղումներ
Կատեգորիա:Արգենտինական ընկերություններ
Պարիլյակ բարձր
Պարիլյակ բարձր, շուշանազգիների ընտանիքին պատկանող մշտադալար, փաթաթվող, երկտուն մինչև 20-25 մ երկարությամբ ցողունով ծածկասերմ բույս, որը ծաղկում է մայիս-հունիս ամիսներին։ Գրանցված է Հայաստանի Հանրապետության Կարմիր գրքում։
Բույսն ունի կառչող, անկյունավոր, մոխրագույն ցողուններ, որոնք հասնում են մինչև 20-25 մ երկարության։ Դրանք ծածկված են խիստ ամուր, ուղիղ, սուր, դեպի ներքև ուղղված փշերով, որոնց երկարությունը հասնում է 0,5-0,8 սմ։ Տերևներն ամբողջաեզր են, կարճ կոթուններով, սրտաձև հիմքով, կլորավուն կամ եռանկյուն ձվաձև, 6-8,5 սմ երկարությամբ և 4-8 սմ լայնությամբ, աղեղնաձև ջղավորությամբ, տերևակոթունի հիմքում երկուական բեղիկներով, որոնց միջոցով ամրանում է հենարանին։ Հովանոցանման ծաղկաբույլերը կազմված են 4-10 կանաչասպիտակավուն ծաղիկներից։ Պտուղը կարմիր, գնդանման հատապտուղ է՝ մինչև 1 սմ տրամագծով։ Խոնավասեր է և լուսասեր։ Արմատներում մեծ քանակությամբ սապոնին է պարունակում։ Երիտասարդ ընձյուղներն օգտագործվում են որպես ձնեբեկ։ Ծաղկում է մայիս-հւնիս ամիսներին, իսկ պտուղները հասունանում են հոկտեմբեր-նոյեմբեր ամիսներին ։
Տարածված է Կովկասում, Բալկանյան թերակղզում, Փոքր Ասիայում, Հյուսիսային Իրանում։ Աճում է խոնավ գետահովտային անտառներում՝ հաճախ անանցանելի դարձնելով դրանք։ Հանդիպում է նաև թփուտներում, անտառների եզրերին։ Զանգվածային կարգով տարածված է Արևմտյան Անդրկովկասում, կոլխիդյան անտառներում։ Հայաստանում հանդիպում է Աղստև (Իջևան-Այգեհովիտ) և Դեբեդ (Ախթալա-Բագրատաշեն) գետերի ստորին հոսանքներում՝ ծովի մակերևույթից մինչև 1000 մ բարձրության վրա։ Բազմանում է արմատային մացառներով և սերմերով։ Ջերմասեր է, ցրտահարվում է -25°–ից ցածր սառնամանիքների դեպքում ։
Տարածվածություն
Հանդիպում է միայն Իջևանի ֆլորիստիկական շրջանում (Այրում, Նոյեմբերյան, Բերդ, Իջևան, Այգեհովիտ, Ախթալա)։ Ընդհանուր արեալն ընդգրկում է Նախակովկասը, Դաղստանը, Արևմտյան, Հարավարևմտյան, Կենտրոնական, Արևելյան Անդրկովկասը, միջերկրածովյան ավազանը, Ղրիմը, Անատոլիան, Սիրիան և Հյուսիսային Իրանը ։
Էկոլոգիա
Աճում է ստորին լեռնային գոտում՝ ծովի մակարդակից 500-1000 մ բարձրությունների վրա, խոնավ անտառներում և գետերի երկարությամբ։ Ծաղկում է հունիս ամսին, պտղաբերում՝ հուլիս-օգոստոսին ։
Պահպանություն
Վտանգված տեսակ է։ Հայտնի է մեկ ֆլորիստիկական շրջանում։ Տարածման և բնակության շրջանների մակերեսը 50 կմ²-ից պակաս է։ Աճում է անտառային գոտում, որը ենթարկվում է մարդածին զգալի ճնշման։ Հայաստանի Կարմիր գրքի առաջին հրատարակության մեջ ընդգրկված էր որպես անորոշ տեսակ։ CITES-ի և Բեռնի կոնվենցիաների հավելվածներում ընդգրկված չէ ։
Արտաքին հղումներ
Կատեգորիա:Թփեր Կատեգորիա:Մշտադալար բույսեր Կատեգորիա:Սերմերով բազմացող բույսեր Կատեգորիա:Խոնավասեր բույսեր Կատեգորիա:Լուսասեր բույսեր Կատեգորիա:Շուշանազգիներ Կատեգորիա:Ծածկասերմեր Կատեգորիա:Վտանգված տեսակներ Կատեգորիա:Եվրոպայի բուսական աշխարհ Կատեգորիա:ՀՀ Կարմիր գրքում գրանցված բույսեր Կատեգորիա:1753 թվականին նկարագրված բույսեր Կատեգորիա:Ասիայի բուսական աշխարհ Կատեգորիա:Աֆրիկայի բուսականություն
Ռայանո
Ռայանո (Raiano), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 2977 մարդ (2005 թվականի տվյալներով)։ Խտությունը՝ 102,34 մարդ/կմ²։ Տարածքը՝ 29,09 կմ²։ Էլեկտրոնային փոստ՝ 67027։ Հեռախոսային կոդ՝ 0864։
Բնակավայրի հովանավորն է համարվում Վենանցի իզ Կամերինոն։ Տոնը նշվում է մայիսի 8-ին։
Ծանոթագրություններ
Կատեգորիա:Իտալիայի բնակավայրեր
Դորոթի Դաու
Դորոթի Դաու, ամերիկացի դասական սոպրանո, որը 1940-ական թվականներից մինչև 1960-ական թվականներն ունեցել է ակտիվ միջազգային կարիերա՝ հանդես գալով համերգներում, օպերաներում և մենահամերգներում։ Բեմական ներկայություն պարտադրող դրամատիկ սոպրանոն ունեցել է հարուստ ձայն, որն օգտագործել է մեծ արտահայտչականությամբ։ 1968 թվականին բեմը թողնելուց հետո սկսել է դասավանդել։